Diari Oficial de la Generalitat Valenciana


Sumari del DOGV 1811, del 24-06-1992 (1992/825260)

ORDRE d'11 de juny de 1992, del Conseller d'Agricultura i Pesca, por la qual es regula la concessió de beques a l'Institut Politècnic Marítimo-pesquer del Mediterrani, d'Alacant.
----------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1992/06/11/(1)/dof/vci/html**

### Dades del document

Número de DOGV
:   1811

Data del DOGV
:   24-06-1992

Secció del DOGV
:   DISPOSICIONS GENERALS

Número del document
:   1992/825260


Data del document
:   11-06-1992

Organisme emissor
:   Conselleria d'Agricultura, Ramaderia i Pesca

Tipus de document
:   Ordre

Anàlisi jurídica

Ordre d'11 de juny de 1992, del Conseller d'Agricultura i Pesca, per la qual es regula la concessió de beques a l'Institut Politècnic Marítimo-Pesquer del Mediterrani, d'Alacant.  
Article primer  
La Conselleria d?Agricultura i Pesca concedirà beques, d'acord amb el que disposa aquesta ordre, per a la realització d'estudis de formació professional i educació permanent d'adults a l'Institut Politècnic Marítimo- Pesquer del Mediterrani (d'ara endavant Institut).  
Article segon  
1. Seran condicions generals per a ser beneficiaris de les beques atorgades per la Conselleria d?Agricultura i Pesca, les següents:  
a) Ser espanyol, qualsevol que siga el títol jurídic pel qual es posseesca la nacionalitat espanyola.  
b) No estar en possessió de títol acadèmic que habilite per a activitats professionals, tret que aqueix títol comporte un nivell o grau inferior al dels estudis que es pretenen realitzar o que aquests estudis constituesquen una especialització de la branca marítimo- pesquera.  
2. Perquè l'alumne puga obtenir l'ajuda caldrà, que a més d'acomplir els requisits establerts, obtinga un coeficient de prelació del seu dret que el situe dins els crèdits globals consignats per a aquesta finalitat.  
Article tercer  
Les beques es podran concedir pels següents conceptes: manutenció i allotjament.  
Els conceptes abans esmentats podran ser acumulables.  
Article quart  
La beca per manutenció tindrà dos subconceptes:  
- Mitja manutenció. Comprendrà les despeses de dinar, i es podrà concedir als alumnes que residesquen en una localitat situada en un radi d'entre 10 km i 30 km de l'Institut.  
- Manutenció completa. Comprendrà les despeses de desdejuni, dinar i sopar i es podrà concedir als alumnes que residesquen en una localitat a més de 30 km de l?esmentat Institut.  
Article cinquè  
La beca per allotjament es concedirà a aquells alumnes que residesquen en una localitat a més de 30 km de l'Institut.  
Article sisé  
Els alumnes que en un curs escolar hagen gaudit dels beneficis d'una beca podran continuar gaudint-la el següent any acadèmic, per a un curs superior de la mateixa especialitat, sempre que se sol·licite i no s'haja incorregut en les faltes recollides a l'article 15 que estableix la pèrdua total de la beca.  
Article seté  
Els criteris de valoració econòmica seran els següents:  
A. Valoració sòcio- econòmica:  
1. Es considerarà la renda anual de la unitat familiar per membre computable en funció de les següents situacions:  
a) Rendes inferiors al salari mínim interprofessional: 4 punts  
b) Professionals del sector en actiu que abandonen el lloc de treball per a seguir un curs oficial a l?Institut: 4 punts  
c) Rendes compreses entre el salari mínim interprofessional i el doble d'aquest: 2 punts  
d) Rendes compreses entre el doble i el quàdruple del salari mínim interprofessional: 1 punt  
e) Rendes superiors al quàdruple del salari mínim interprofessional: 0,5 punts.  
2. Existència de germans matriculats al centre.  
a) Primer germà matriculat: 2 punts   
b) Segon germà matriculat: 1 punt   
c) Per cada germà següent matriculat: 0,5 punts  
3. Criteris complementaris.  
a) Condició d'orfenesa de pare i mare: 1 punt   
b) Condició d?orfenesa absoluta: 2 punts   
c) Família monoparental: 1 punt   
d) Família nombrosa: 1 punt  
e) Situació de desocupació o atur laboral no subsidiat del pare de família: 1 punt  
f) Qualsevol altra circumstància. familiar o personal que en opinió de la comissió qualificadora meresca ser considerada: 1 punt  
g) Persones amb família al seu càrrec: 2 punts   
4. Per cada any d?embarcament: 1 punt  
B. Valoració acadèmica:  
1. Per a la valoració acadèmica dels aspirants s'obtindrà numèricament la nota mitjana de les assignatures corresponents del curs immediatament anterior previ al que se sol·licita, i s'aplicarà per a les assignatures qualificades en segones convocatòries un coeficient reductor d?1 punt. A l?efecte del còmput de la nota mitjana es farà la transformació numèrica d'acord amb la següent taula d?equivalències:  
- No presentat o anul·lació de convocatòria: 0 punts  
- Insuficient o suspens: 3 punts   
- Suficient o aprovat: 5 punts   
- Bé: 6 punts   
- Notable: 7 punts   
- Excel·lent: 9 punts   
- Excel·lent i matrícula d'honor: 10 punts   
- Certificat d'Escolaritat: 2 punts   
- Graduat Escolar o BUP: 5 punts  
2. Les titulacions i els certificats professionals de la branca marítimo- pesquera es valoraran a l?efecte de la nota mitja amb els següents criteris:  
- Títols de Patró de la. Classe de Pesca Litoral, Patró de Cabotatge, Mecànic Naval de 2a. Classe i Nadador Subaquàtic Professional de 2a. Restringit: 6 punts  
- Títols menors: 5 punts  
En cap cas aquests títols no es podran acumular a efectes de valoració.  
Article vuité  
El Director General de Pesca i Relacions Agràries, per delegació del Conseller d?agricultura i Pesca, convocarà per a cada curs escolar la concessió de beques, i en fixarà la quantia, que no podrà excedir del salari mínim interprofessional vigent al moment de publicar-se la convocatòria.  
Article novè  
1. Les instàncies es presentaran a l'Institut Politècnic Marítimo- Pesquer del Mediterrani, C/ Moll Pesquer, s/n, d'Alacant, als serveis territorials de la Conselleria d?Agricultura i Pesca a Alacant, i per qualsevol conducte dels establerts a l'article 66 de la Llei de Procediment Administratiu.  
2. El termini de presentació de les sol·licituds serà de 30 dies naturals comptadors des de la publicació en el DOGV de la respectiva convocatòria.  
Article deu  
Es crea la comissió classificadora com a òrgan de natura consultiva, al si de la qual es comprovarà que les sol·licituds complesquen els requisits exigits; a més a més, es procedirà a la classificació, sempre tenint en compte els criteris de valoració establerts en aquesta ordre.  
La comissió confeccionarà dues relacions ordenades per puntuació dels tipus de beques: una de mitja manutenció i l'altra de manutenció i allotjament i proposarà a la Direcció General de Pesca i Relacions Agràries la resolució que corresponga abans del 15 de setembre.  
Si hi hagués cap baixa per qualsevol motiu, la direcció general podrà procedir a una nova designació tot seguint l?ordre preestablert.  
Article onze  
La comissió classificadora estarà formada per: President: el Director de l'Institut. Secretari: el Secretari de l'Institut.  
Vocals:  
El cap d'estudis.  
- El professor del consell escolar que haja estat nomenat per a formar part de la comissió econòmica.  
- Un representant dels pares d'alumnes al consell escolar.  
- Un representant dels alumnes triat entre els cinc que formen part del consell escolar.  
Article dotze  
El Director General de Pesca i Relacions Agràries, per delegació del Conseller d?Agricultura i Pesca,. resoldrà sobre la concessió de les beques, a la vista de la proposta de la comissió classificadora, i ordenarà la publicació de les relacions dels beneficiaris als taulers d?anuncis dels serveis territorials de l?Institut.  
Contra aquesta resolució es podran formular reclamacions en el termini de deu dies, comptadors des de l?endemà de la publicació, i la direcció general resoldrà en els quinze dies següents. Contra la resolució de les reclamacions podrà interposar-se recurs de reposició davant el Conseller d?Agricultura i Pesca.  
Article tretze  
El pagament de les beques es farà en finir cadascuna de les nou mensualitats del curs escolar, després de la certificació prèvia del Director de l'Institut en què s'acredite que l'alumne assisteix a classe amb regularitat i compleix amb les obligacions escolars.  
Article catorze  
L?import total de les beques s'imputarà al concepte pressupostari 40.04.95.8105.135.88.9, línia de subvenció «Beques per a alumnes de l'Institut Politècnic Marítimo- Pesquer del Mediterrani».  
Article quinze  
Es perdrà la condició d'alumne becari en els següents casos:  
a) Quan l'alumne no es matricule en el curs corresponent.  
b) Per falsedat de dades o falsificació de documents.   
c) Per pèrdua de la condició d'alumne de l'Institut.   
d) Per faltes d'assistència a classe injustificades.   
e) Per baix rendiment escolar.   
f) Per sanció disciplinària.  
Article setze  
Es perdrà la condició d'alumne becari per faltes d?assistència injustificades, quan el nombre d?aquestes siga superior al 50% del nombre de dies lectius corresponents a un mes del curs acadèmic. A efectes d'aquest percentatge es consideraran les faltes d?assistència de l'assignatura que en tinga el major nombre.  
Es perdrà la condició d'alumne becari per baix del rendiment acadèmic quan, una vegada realitzades les avaluacions primera i segona, l'alumne suspenga més de la meitat de les assignatures del curs.  
La proposta de revocació de la beca concedida es farà palesa als interessats perquè en el termini de deu dies aleguen allò que estimen oportú, i a la vista d'açò, el Director General de Pesca i Relacions Agràries, dictarà l?oportuna resolució.  
DISPOSICIONS FINALS  
Primera  
Autoritze la Direcció General de Pesca i Relacions Agràries per a desplengar el que disposa aquesta ordre.  
Segona  
Aquesta ordre entrarà en vigor l?endemà de la publicació en el Diari Oficial de la Generalitat Valenciana.  
València, 11 de juny de 1992.  
El Conseller d?Agricultura i Pesca,   
LLUIS FONT DE MORA I MONTESINOS


Còpia Permalink ELI